Фрыц Эрпенбек

Фрыц Эрпенбек (, ,  — , ) — нямецкі пісьменнік, публіцыст і акцёр.

 Біяграфія 
Эрпенбек вучыўся на слесара ў Оснабруку і браў урокі акцёрскага майстэрства. Удзельнічаў у Першай сусветнай вайне. З 1920 года выступаў на сцэне ў Тэатры Лесінга і ў Піскатора ў Берліне, а таксама спрабаваў сябе ў якасці рэжысёра і драматурга. У 1928 годзе ажаніўся з пісьменніцай Хеда Цынер.

У 1927 годзе ўступіў у Камуністычную партыю Германіі. З 1929 года займаўся журналісцкай дзейнасцю, у 1931—1933 гадах займаў пасаду галоўнага рэдактара сатырычнага часопіса «Чырвоны перац» ().

У 1933 годзе эмігрыраваў у Прагу, у 1935 годзе разам з жонкай перабраўся ў СССР, дзе працаваў рэдактарам некалькіх выданняў. У 1936 годзе зняўся ў эпізадычнай ролі турэмнага наглядчыка ў фільме «Змагары». Уступіў у Нацыянальны камітэт «Свабодная Германія», працаваў намеснікам галоўнага рэдактара радыёстанцыі «Свабодная Германія». Увайшоў у групу Ульбрыхта.

У 1945 годзе Эрпенбек вярнуўся ў Германію, дзе ў 1946 годзе ўступіў у САПГ.

У 1946—1958 гадах займаў працу на пасадзе галоўнага рэдактара часопіса «Тэатр часу» () і «Тэатральная служба» (). Разам з Бруна Хеншэлем заснаваў выдавецтва Henschel Verlag.

З 1951 года кіраваў галоўным аддзелам выканальніцкага мастацтва і музыкі пры Савеце міністраў ГДР.

У 1959—1962 гадах займаў пасаду галоўнага драматурга тэатра Фольксбюне ў Берліне, затым займаўся літаратурнай дзейнасцю.

Магіла Эрпенбека знаходзіцца на  у Берліне. Імем Эрпенбека названа адна з вуліц у берлінскім раёне Панкаў.

 Сям’я 
 жонка — Хеда Эрпенбек-Цынер (1907—1994), нямецкая пісьменніца
 сын — Ён Эрпенбек (нар. 1942), нямецкі фізік, філосаф і пісьменнік
 унучка — Джэні Эрпенбек (нар. 1967), нямецкая пісьменніца і рэжысёр

 Сачыненні 
 Aber ich wollte nicht feige sein, апавяданне, 1932
 Musketier Peters, апавяданне, 1936
 Emigranten, раман, Масква, 1937
 Heimkehr, аповесць, 1939
 Deutsche Schicksale, апавяданні, 1939
 Kleines Mädel im großen Krieg, апавяданне, 1940
 Gründer, раман, Масква, 1941 (т. 1)
 Gründer, раман (т. 2-3), Берлін, 1945 і 1949
 Lebendiges Theater, сачыненні і літаратурная крытыка, 1949
 Wilhelm Pieck. Ein Leben Stimmungsbild, 1951
 M. Linzer (Hrsg.) Aus dem Theaterleben. Aufsätze und Kritiken, 1959
 Künstlerpension Boulanka, дэтэктыўны раман, Gelbe Reihe 1964, экранізаваны пад назвай «Пансіён «Буланка»
 Vorhang auf!, гістарычныя апавяданні, 1965
 Tödliche Bilanz, дэтэктыўны раман, 1965
 Aus dem Hinterhalt, дэтэктыўны раман, 1967
 Nadel im Heu, дэтэктыўны раман, 1968
 Der Fall Fatima, дэтэктыўны раман, 1969

 Крыніцы 

 Літаратура 
 Fritz Erpenbeck. In: Richard Drews, Alfred Kantorowicz (Hg.), verboten und verbrannt. Deutsche Literatur — 12 Jahre unterdrückt, Berlin und München: Heinz Ullstein — Helmut Kindler Verlag, 1947, S. 37 f.
 Erpenbeck, Fritz // Wer war wer in der DDR? : ein biographisches Lexikon / Helmut Müller-Enbergs[вд] (Hg.). Unter Mitarb. von Olaf W. Reimann und Bernd-Rainer Barth. — Überab. und erw. Neuausg.. — Berlin: Links, 2000. — S. 192—193. — 1037 S. — ISBN 3-86153-201-8.